Хорхе Урутия
Морякът Хамлет

Превод от испански: Рада Панчовска, —

chitanka.info

Ражда се от победа триумфът на героя.

Успехът се измерва с върховен акт,

който, окончателно, завършва един преход.

То е любовта нощем, когато цялата умора

приижда към телата, за да им даде сила.

„Коя беше моята Троя, впрочем, коя е моята Итака“,

се пита объркан. Не го оставят митовете

да се открие сам или да открие линията,

която да начертаеше един постигнат живот.

Няма дискурс. Пътуването

не изглежда да свършва, не се забелязва някакъв

край, няма знаци,

от тези, които обичайно жалонират с въздишки

дългите кервани на дните.

Да вярваш или да не вярваш в себе си

е дилемата.

2004

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.